NENO

Jioni hiyo, tofauti na siku nyingine niliwapata wakiwa bado hawajalala,
wanarukaruka makochini wakirushiana midoli na kila aina ya vituâ€¦ilikuwa
ni nadra sana kuwapata wakiwa wachangamfu kwani siku zote nilipowasili
niliwapata wamejilalia fofofo. Walifurahia sana kuniona na wakaanza
mchezo wao wa kuniparamia wakiitisha vitamu nlivyowabebea huku wakiuliza
misururu ya maswali ya kitoto yasiyoeleweka. Mke wangu aliandaza chakula
na kutuita, tulikula pamoja huku tukisikiza hadithi za uongo za sakina,
kitindamimba wetu ambaye hakuwahi ishiwa na ngano za kututambia.

Nilimtazama kwa makini na kujiuliza, â€˜mbona yeye ni mweupe sana ilhali
kila mtu mezani pale alikuwa mweusi tititi? Mbona nywele zake ni singa
na za kuteleza ilhali zetu sisi wengine ni kipilipili? Nilijiliwaza kwa
kujiambia pengine ni majaaliwa yake tu kutoka kwa mola, pengine ni
maajabu tu ya mwenyezi mungu, â€˜yeye ndiye muumba wa vyote, sisi ni
mitambo yake ya kumsaidia katika kazi yake ya uumbajiâ€™, niliyakumbuka
maneno ya mke wangu ambayo yalinituliza mtima. Tulikuwa na Watoto watatu
tu na hatukuwa na mpango wakuongeza mwengine kwani kipato changu
hakikuweza kukidhi mahitaji ya mtoto wa nne wala wa tano. Mke wangu
alikuwa muumini tu aliyeshika dini kuliko â€˜maria mama wa yesuâ€™,
wamwitavyo wakristo, hivyo hakuwa na kipato cha kuongezea kwani alipokea
â€˜nenoâ€™ tu.

Siku iliyofuata nilikwenda kazini asubui kama kawaida lakini mdosi wangu
akatupatia likizo fupi kwa madai kuwa amepungukiwa na hela. Na jinsi
asili ya kazi yetu ilivyokuwa, â€˜mjengo ukisitishwa, kazi imekwishaâ€™.
Nikaamua kupitia sokoni kuwanunulia wapendwa wangu nyama ya mbuzi na
matembele angalau wabadilishe mazingira kiasi kwani hao dagaa walikuwa
wamechoka kusutana na minyoo matumboni mwao.

Nilipowasili nyumbani nilimpata mke wangu na mchungaji nje ya mlango wa
mbele wakizungumza, Mchungaji akanisalimu nami nikamwitikia huku
nikimmiminia sifa na kumpongeza sana kwa kazi yake nzuri. Lakini
nilipomchunguza vizuri, nikaona hakuwa na bibilia yake na kujiuliza
â€˜kwani sikuhizi neno la mungu linahifadhiwa wapi?â€™ Mke wangu alinieleza
jinsi mchungaji alivyomjaza neno la mungu, nami nikatabasamu tu. Lakini
moyoni yalinijia mashaka, nikajiuliza, hilo neno ni neno kweli? Ni neno
la kutamkika au neno la aina gani, hilo neno! Mchungaji alituaga na
kujiendea zake nasi tukaingia ndani. Nilipoelekea chumbani, niliuona
mlango wa nyuma ukiwa wazi, nikaenda kuangalia iwapo ni Watoto wametoka
na kucheza nje ila sikuwakuta, nikaukagua uwanja na kuona alama ya
viatu, viatu vya kiume na kushangaa na kuanza kufikiri labda mlango ule
wa nyuma ulikuwa na mazingaombwe, mbona kila nilipowasili nlipata kituko
huko?

Nilimpenda sana mke wangu, niliamini kuwa yeye ndiye mwanamke bora Zaidi
ya wote, hakupenda kutoka na kwenda kuzurura ovyo mitaani na alitimiza
wajibu wake kama mama bila kuzembea, aliifanya kazi yake ya kuwatunza
Watoto wetu vyema. Ila kilichonifanya nijivunie Zaidi ni jinsi
alivyolifuata neno; mwokovu ambaye hakuwahi kosa kwenda kanisani kila
jumapili na hata kukesha huko kwa maombi na sala. Alipenda sana
kulisikiza neno na kuja kutufahamisha na sisi, siku zote angetueleza
mahubiri yote waliyopewa na mchungaji kanisani na kutuhimiza tulifuate
neno la bwana. nitake nini tena kwa mwanamke kama sio hivi vyote?
â€˜mchungaji ametuambia tusiifunge milango, tusiwe mikono birika na
tupeane kwa moyo mmoja bila kufikiriaâ€™, alinieleza neno la siku hiyo.
â€˜neno tamuâ€™, nilijibu nikitabasamu. Nami kama ilivyokuwa ada yangu
ningemaliza kwa kumweleza siku yangu ilivyokuwa kazini, jinsi
nilivyoendelea na kazi yangu ya ujenzi na kumwarifu mishahara yetu
ilivyokawia naye akanitia moyo kama kawaida. Tulipata chajio na kwenda
kujipumzisha.

Nliamka nikiwa mchangamfu sana, nlikuwa nimeota ndoto nzuri kuwa
nimechimba migodini nikapata madini mengi sana. Hili lilinipa motisha wa
kutoka kwenda kutafuta kwani nilihisi kuna bahati inayoningojea. Kazi
haikuwa mbaya siku hiyo, Sikupata kingi ila nilipata cha kutosha. Malipo
ya siku hiyo yalikuwa na marupurupu mengi ambayo yaliniwezesha kupitia
sokoni na kumnunulia mama watoto wangu kanga nzuri na buibui.
Niliwachukulia pia wanangu mipira na midoli ya kuchezea. Kila aliyeniona
njiani siku hiyo hakusita kuniuliza iwapo mke wangu ameshika ujauzito
mwengine au iwapo nimepata kazi ughaibuni kwa bashasha nlizokuwa nazo.
Nami ningewatazama kwa tabasamu tu bila kunena chochote. Niliwasili
nyumbani kwangu nikirindima kwa furaha tayari kuifurahisha familia yangu
kwa zawadi nlizowaletea na kuanza kubisha mlangoni.

Mlango ulifunguka, lakini sio ule niliogonga, nikajiuliza kwani wageni
ni wangapi? Nikagonga tena na mara hii kwa nguvu Zaidi, ukafunguliwa.
Nywele zimechanika, kamisi kaivaa ndani nje, wanja na poda vimefutika na
jasho linammwaika utadhani mtu kamwanika juani, nilipoitazama anga, jua
limetoweka na nikamuuliza, â€˜mke wangu kwani kumefurika?â€™ mbona wakaa
kukorogeka?

â€˜Kazi zimenilemea mume wangu, si wajua wanetu walivyo watundu?
Nimengâ€™angâ€™ana na dobi, vyombo na kudeki nyumbaâ€™ alijibu kwa haraka.
Lakini nikajiuliza, kwani dobi na kudeki sikuizi havifanyiki mtu
akijisitiri na kuvaa nguo ya heshima, mbona leo nywele hazijafungwa
kuruni? Mbona wanja na poda havijakolezwa usoni kama kawaida? kisha
nikajiambia labda alitaka kupata upepo ndio maana â€˜akajiachia huruâ€™,
labda kalemewa na majukumu na kazi nyingi za nyumba, nilijiwazia.

Nilifululiza hadi chumbani na kushangazwa na jinsi vitu vilivyotawanyika
kila mahali, kitanda hakijatandikwa, mito ipo sakafuni, pazia zimefungwa
mapema kuliko kawaida. Nilijawa na huruma nakumhurumia sana mke wangu
kwa kazi nyingi afanyazo, ila sikuweza kuibadilisha hali ile kwa
kumwajiri kijakazi kwani uwezo wangu wa kifedha haukuniruhusu.
Nilikinadhifisha chumba na sebule huku nikimpa pole mama Watoto wangu
kwa uchovu wa sikuâ€¦lakini sindivyo ulivyo uzazi?

*****

Siku iliyofuata nilirudi tena, mlango wa mbele nikaupata wazi kabisa,
niliingia ndani lakini sikuona mtu yeyote, nikaamua kupitia vyumba vyote
nkimwita mama Watoto wangu lakini hakuitika. Nilipolikaribia lango la
nyuma, nikausikia mlio wa mtu anayekimbia kwa kasi, mlango wenyewe
ulikuwa umefungwa kwa nje. Kabla sijaugonga mke wangu akaufungua, macho
amenikodolea utadhani kaona jini makata. Nilipomuuliza kilichomsibu,
akadai eti ametoka kuwafukuza tumbiri waliokuwa wanayanyemelea matunda
yaliyokuwa nyuma ya nyumba. Nilishangaa na kujiwazia â€˜kwani sikuizi
tumbiri wakikimbia wanatoa mshindo mkubwa hivyo!â€™. Nilimpa pole ya
ghadhabu na tukarudi ndani ya nyumba.

Jumapili iliyofuata mke wangu aliaga kwenda kanisani akidai lazima
awanie kwani kulikuwa na mkutano, â€˜mume wangu, leo nitatoka mapema kwani
ninahitajika kwa haraka kanisani, ndimi niliyepewa jukumu la kutayarisha
na kusimamia ratiba yote ya sikuâ€™, alijitetea. Nami kwasababu sikuwa na
kazi siku hiyo nikamwambia atoe shaka kwani ningemfanyia kazi zake zote
za nyumba. Nilideki nyumba, nikafua sare za Watoto, nikaandaa chamcha na
pia chajio. Nliwaogesha watoto mapema na kuhakikisha wamemaliza kazi zao
za ziada za shule.

Muda uliyoyoma, saa kumi na mbili ikawadia, jua likazama, giza
likatanda, Radhia bado hajarudi nyumbani. â€˜jamani kwani leo pia kulikuwa
na kesha? Nilijiuliza huku nikichungulia dirishani kuona iwapo anakuja.
Sakina, yule kitindamimba alianza kumlilia mamake, alilia huku
akifurukuta sakafuni ungedhani anaugua kifafa. Nikakata shauri kwenda
kumtafuta Radhia kanisani, inaonekana labda siku hiyo neno lilikuwa
limenoga utamu Zaidi.

Kanisani nilifika, lakini sikuwasikia waumini wakiimba nyimbo zao za
kusifu, sikuyaona mahema wala viti vya kuashiria kuwa kulikuwa na
mkutano ama kukesha jumapili hiyo. Nilishangaa na kujiambia pengine
ibada ilihamishwa kwa mchungaji na nikaamua kwenda huko kumwangalia
radhia wangu.

Mlangoni pa mchungaji niliona viatu vya radhia na yale Mabuti meusi ya
â€˜sharpshooterâ€™, Mabuti yaleyale ambayo niliziona alama zake kule nje ya
mlango wa nyuma.

Taa hazijawashwa na siwasikii waumini wakiimba wala kuomba. Aaah! Kwani
neno la leo linahubiriwa vipi? Ama kila mtu anajisomea neno mwenyewe?
Niliwaza. Nilikata shauri kumpigia simu radhia, simu nkaisikia ikiita
lakini haikushikwa, Nikapiga tena, haishikwi na mara ya tatu nikaambiwa
mteja hapatikani nijaribu baadaye. Hasira zikanipanda. â€˜kwani mungu
ameamua kuwachukua waumini? ama siku ya mwisho imefika? Mbona kimya
kimetanda hivi?â€™ Niliutwika mlango ule teke zito na kuwasha taa kwa
kutumia swichi iliyokuwa nyuma ya mlango huo.

Nilichokiona sitawahi kukisahau milele, sikuyaamini macho yangu, mke
wangu, yule kipenzi cha mungu, muumini na mwenye kukesha akisifu na
kusikiza neno la mungu kila jumapili alikuwa analipokea neno, lakini sio
neno la mungu, lilikuwa neno la mchungaji, neno lisilotajika hadharani,
neno la aibu, lililonivunja moyo, neno lililomfanya kitindamimba wetu
sakina aonekane tofauti na wenzake, neno lililonifanya nifikirie kuuziba
ule mlango wa nyuma kwa kudhania wanga wanautumia kutuangira, neno
lililopitia mlango wa nyuma, neno lililomfanya mke wangu alemewe na kazi
za nyumba, neno lililowafanya tumbiri waonekane uani petu kila uchao,
hilo neno!


Question: Walikuwa na watoto wangapi
Answer: Watatu